{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga zakona o izmjenama i dopunama Zakona o željeznici"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZRINKA ČANAKI ZAIĆ","PRIJEDLOG ZAKONA O IZMJENAMA I DOPUNAMA ZAKONA O ŽELJEZNICI,\nČlanak 6.","U Službenom vjesniku Europske unije objavljena je Uredba (EU) 2024/1679 od 13. lipnja 2024. o smjernicama Unije za razvoj transeuropske prometne mreže, izmjeni Uredbe (EU) 2021/1153 i Uredbe (EU) br. 913/2010 te stavljanju izvan snage Uredbe (EU) br. 1315/2013 koja stupa na snagu 18. srpnja 2024. godine.\nS obzirom na izravni učinak navedene Uredbe trebalo bi izmijeniti cijeli čl. 70., a ne samo brisati st. 7.\nNavedena Uredba osim pojma „osnovna mreža“ uvodi pojam „proširena osnovna mreža“, proširuje TEN-T mrežu u RH, a željezničke teretne koridore prema Uredbi 913/2010 integrira u europske prometne koridore. S obzirom na navedeno, treba redefinirati postojeću podjelu željezničkih pruga na međunarodne, regionalne i lokalne pruge te definirati druge kriterije za određivanje pripadnosti pojedinih pruga. Npr. lokalna pruga L213 Lupoglav – Raša od 18. srpnja 2024. postaje dio sveobuhvatne mreže te bi po postojećem kriteriju trebala biti međunarodna pruga (ostale pruge za međunarodni promet). Po redefiniranju kriterija – Vlada RH treba donijeti novu Uredbu o razvrstavanju željezničkih pruga.","Prihvaćen","Prihvaća se.\nU članku 6. Nacrta prijedloga zakona kojim se mijenja članak 70. važećeg zakona potrebno je redefinirati  postojeću podjelu željezničkih pruga na međunarodne, regionalne i lokalne pruge te definirati kriterije za određivanje pripadnosti pojedinih pruga obzirom na izravan učinak Uredbe (EU) 2024/1679 od 13. lipnja 2024. o smjernicama Unije za razvoj transeuropske prometne mreže, izmjeni Uredbe (EU) 2021/1153 i Uredbe (EU) br. 913/2010 te stavljanju izvan snage Uredbe (EU) br. 1315/2013, koja je stupila na snagu 18. srpnja 2024. godine. Navedena Uredba osim pojma „osnovna mreža“ uvodi pojam „proširena osnovna mreža“, proširuje TEN-T mrežu u RH, a željezničke teretne koridore prema Uredbi 913/2010 integrira u europske prometne koridore."]